Alexander Anton Hörschelmann

Alexander Anton Wilhelm Hörschelmann (11. august 1836 Martna – 30. mai 1885 Tallinn) oli Eesti vaimulik.

Alexander Anton Hörschelmann sündis Martna Püha Martini koguduse õpetaja Otto August Leopold Hörschelmanni ja Charlotte Wilhelmine Marie Hörschelmanni (sünd. Luther) pojana. Tema emapoolne vanaisa oli Tallinna kaupmees Dietrich Martin Luther. Vaimulikukutse valisid ka tema vennad Ferdinand Dietrich Nicolai, August Konstantin ja Johannes Eduard Robert.

Õppis Tallinna toomkoolis 1850–1854 ning Tartu ülikooli usuteaduskonnas aastatel 1855–1858. Oli koduõpetaja Kloodil. Eestimaa pastorvikaar 10. veebruar 1863.

Kutsuti Hageri Lambertuse koguduse õpetajaks 12. mail 1864 (introdutseeriti 21. juunil 1864). Aastal 1865 asutas ta Hageri abipiibliseltsi ja oli selle eestseisja. Alates 8. oktoobrist 1876 oli Harjumaa koolikomisjoni vaimulik liige, tegutses köstri- ja pastorileskede kassa juures. Kuna kogudus oli mitmeid kordi suurenenud, algatas kiriku uuendamiseks korjanduse, kuid 1882 tabas teda kirikumõisas pikselöök ning ta jäi seda põdema kuni surmani.

Isiklikku
Tema väimees oli Koeru Maarja-Magdaleena koguduse õpetaja Adolf Georg Haller.

Esivanemad

Vaata ka
Hörschelmann

Viited

Hageri Lambertuse koguduse vaimulikud
Eestimaa vaimulikud
Tartu Ülikooli usuteaduskonna vilistlased
Korporatsioon Estonia liikmed
Alexander Anton
Sündinud 1836
Surnud 1885